Νίκη Κεραμέως

Η Νίκη Κεραμέως (Θεσσαλονίκη, 18 Ιουλίου 1980) είναι Ελληνίδα δικηγόρος και πολιτικό στέλεχος της Νέας Δημοκρατίας, η οποία είναι υπουργός Εργασίας και Κοινωνικής Ασφάλισης στην κυβέρνηση του Κυριάκου Μητσοτάκη από τον Ιούνιο του 2024. Κατά το παρελθόν, διετέλεσε υπουργός Παιδείας και Θρησκευμάτων (2019-23) και υπουργός Εσωτερικών (2023-24).

 Βιογραφία 
Γεννήθηκε στη Θεσσαλονίκη. Είναι κόρη του νομικού και καθηγητή πολιτικής δικονομίας Κωνσταντίνου Κεραμέως. Έχει σπουδάσει νομική στη Σορβόνη και στο Χάρβαρντ και εργάζεται ως δικηγόρος.Μουστάκα Μίνα, "Νίκη Κεραμέως: Εκπληξη γένους θηλυκού", Τα Νέα, 16 Ιανουαρίου 2015Κεραμέως Νίκη Είναι μέλος του Δικηγορικού Συλλόγου της Νέας Υόρκης και του Δικηγορικού Συλλόγου Αθηνών. Παράλληλα έχει εργαστεί σε δική της δικηγορική εταιρεία και πριν το 2007 στην Νέα Υόρκη, πάλι σαν δικηγόρος. Είναι παντρεμένη και έχει δύο παιδιά. Είναι επίσης ιδρύτρια και διευθύντρια, μέχρι το 2019, του κοινωνικού σωματείου Δεσμός, το οποίο στοχεύει στην χρήση του πλεονάσματος εταιρειών και ιδιωτών για την στήριξη των απόρων. Έχει υποστηριχτεί από την οικογένεια της ότι κατάγεται από την βυζαντινή οικογένεια των Κεραμέων.

Εξελέγη βουλευτής Επικρατείας με τη Νέα Δημοκρατία στις εκλογές του Ιανουαρίου του 2015 και του Σεπτεμβρίου του 2015. Ήταν μέλος στην ειδική μόνιμη επιτροπή σωφρονιστικού συστήματος και λοιπών δομών εγκλεισμού κρατουμένωνΕιδική μόνιμη επιτροπή σωφρονιστικού συστήματος και λοιπών δομών εγκλεισμού κρατουμένων και στην Διαρκή Επιτροπή Δημόσιας Διοίκησης, Δημόσιας Τάξης και ΔικαιοσύνηςΔιαρκής Επιτροπή Δημόσιας Διοίκησης, Δημόσιας Τάξης και Δικαιοσύνης της Βουλής.

Από τον Ιανουάριο του 2016 έως τον Ιούλιο του 2019 ήταν κοινοβουλευτική εκπρόσωπος της Νέας Δημοκρατίας, ενώ από τον Νοέμβριο του 2016 ήταν τομεάρχης Παιδείας της ΝΔ.

 Υπουργός Παιδείας 

Το πρώτο έργο της Κεραμέως μετά την ανάληψη των καθηκόντων της ήταν η κατάργηση του πανεπιστημιακού ασύλου, η οποία τροφοδότησε μια σειρά συζητήσεων και διαξιφισμών με την Αντιπολίτευση και όχι μόνο, ενώ βίαια επεισόδια έλαβαν χώρα ανάμεσα σε φοιτητές και αστυνομικούς.https://www.ipaidia.gr/paideia/niki-kerameos-i-katargisi-tou-asilou-allakse-tin-eikona-sta-panepistimia/

Μια σειρά αλλαγών στην εκπαίδευση δρομολογήθηκαν από το 2019 επί της υπουργείας της, όπως η εισαγωγή στο Νηπιαγωγείο από την ηλικία των 4 ετών (αντί των 5 που ίσχυε μέχρι σήμερα) και η έναρξη εκμάθησης της αγγλικής γλώσσας, οι διορισμοί 25.000 νέων μόνιμων εκπαιδευτικών και η εισαγωγή 166 νέων προγραμμάτων σπουδών. Εκτός από αυτά, διπλασιάστηκε ο αριθμός των Πρότυπων και Πειραματικών σχολείων, δημιουργήθηκαν Πρότυπα Επαγγελματικά Λύκεια, θεσμοθετήθηκε η ελληνική PISA.https://www.athensvoice.gr/epikairotita/politiki-oikonomia/766644/i-niki-kerameos-stin-athens-voice-allo-kritiki-kai-allo-hudaiotita/ Παράλληλα καταργήθηκαν 37 πανπεπιστημιακά τμήματα, και όλα τα γνωστικά αντικείμενα των Κοινωνικών Επιστημών και της Καλλιτεχνικής Παιδείας από τη δευτεροβάθμια εκπαίδευση.https://www.avgi.gr/politiki/371816_ta-erga-kai-oi-imeres-tis

 Παραπομπές 

 Εξωτερικοί σύνδεσμοι 

 Ιστοσελίδα στη Βουλή
 Επαγγελματική ιστοσελίδα

Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές επικρατείας
Κατηγορία:Βουλευτές Β1΄ Βόρειου Τομέα Αθηνών
Κατηγορία:Έλληνες υπουργοί Παιδείας και Θρησκευμάτων
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Εργασίας και Κοινωνικής Ασφάλισης